**FELHÍVÁS**

**Szociális ellátások változása**

**Répcelak Város Önkormányzatának Képviselő-testülete figyelembe véve az elmúlt időszakban bekövetkezett élelmiszer árak, gáz, valamint villany jelentős mértékű emelkedését kiemelten fontos feladatnak tartja, hogy minél több családnak tudjon segítséget nyújtani.**

***Fentieket figyelembe véve*** a képviselő-testület szükségesnek látta, hogy felülvizsgálja a szociális ellátásokról szóló önkormányzati rendelet jogosultsági feltételeit.

**A felülvizsgálatot követően Répcelak Város Önkormányzata az alábbi támogatásokkal kívánja segíteni az arra rászoruló lakosságot:**

***Rendkívüli települési támogatás:***

- ***átmeneti segély*** annak a személynek, aki önmaga, illetve családja létfenntartásáról más módon nem tud gondoskodni, vagy betegsége miatt megélhetését veszélyeztető mértékű gyógyszerkiadása merül fel, vagy akilétfenntartását veszélyeztető rendkívüli élethelyzetbe került, vagy téli időszakban a tüzelő megvásárlásával a létfenntartását veszélyezteti, amennyiben a ***családban egy főre jutó jövedelemhatárt 99.750 egyedülálló esetén 133.950.-Ft összeget nem haladja meg.***

***- rendkívüli gyermekvédelmi támogatás*** annak a személynek, aki tanévkezdés alkalmával az óvodás gyermek, az általános iskolás tanuló, a középiskolás tanuló és a nappali tagozaton felsőfokú tanulmányokat folytató gyermek beiskolázásáról gondoskodik, amennyiben a ***családban egy főre jutó jövedelemhatárt 99.750 egyedülálló esetén 133.950.-Ft összeget nem haladja meg.***

***Kivételes méltánylást érdemlő támogatás (különöse elemi kár, baleset), rendkívüli élethelyzet esetében,*** amennyiben ***a családban*** egy főre jutójövedelemhatárt **151.050.-Ft*, egyedülálló*** esetén **182.400.-Ft**-ot nem haladja meg, a támogatás legmagasabb adható összege ***150.000.***

***Rendszeres települési támogatás****:*

**- *lakásfenntartási támogatás*** a lakhatáshoz kapcsolódó rendszeres kiadások viseléséhez, a kérelem benyújtását követő 12 hónapon keresztül, ***gáz, villany, víz költségre***, ha ***a családban egy főre jutó jövedelemhatárt 151.050.-Ft, egyedülálló esetén 182.400.-Ft. A támogatás mértéke 10.000.- Ft /hó.***

*A támogatások igénybevételével, valamint a kérelem benyújtásával kapcsolatban bővebb felvilágosítást Finta Brigitta szociális ügyintéző nyújt az alábbi telefonszámon: 06-95/370-101/9 mellék.*

 Répcelak Város Önkormányzata